ཆོས་རྒྱལ་བསྟན་འཛིན་ཚེ་རིང་གི་རིགས་སྲས་གསུམ་པ་ཁྲི་ཆེན་བློ་གྲོས་རྒྱ་མཚོ་ནི་རབ་བྱུང་བཅུ་གཉིས་པའི་ཆུ་ཡོས་ལོ་སྟེ་སྤྱི་ལོལོར་སྐུ་འཁྲུངས།མཁན་ཆེན་དཔལ་ལྡན་ཆོས་སྐྱོང་དང་།སི་ཏུ་ཆོས་ཀྱི་འབྱུང་གནས།ཞུ་ཆེན་ཚུལ་ཁྲིམས་རིན་ཆེན།རྫོགས་ཆེན་པ་འགྱུར་མེད་ཐེག་མཆོག་བསྟན་འཛིན་སོགས་དབུ་བླར་བསྟེན་ནས་གསར་རྙིང་རིས་མེད་ཀྱི་བཀའ་ཆོས་མང་དུ་གསན།ཁྱད་པར་དུ་གསོ་བ་རིག་པར་ཤིན་ཏུ་མཁས།དབུས་གཙང་དུ་ཕེབས་ཏེ་རྒྱལ་དབང་བདུན་པ་དང་ས་ངོར་གྱི་བསྟན་འཛིན་དུ་མ་དང་།ཁྱད་པར་དུ་ཤར་ཆེན་ཀླུ་ལྡིང་མི་འགྱུར་རྒྱལ་མཚན་ལས་བསྙེན་རྫོགས་ཀྱི་སྡོམ་པ་དང་།གསུང་ངག་ལམ་འབྲས་སོགས་ཟབ་ཆོས་མང་དུ་གསན།གཅེན་པོ་གཤེགས་རྗེས་ཁྲི་རབས་བརྒྱད་པའི་ཁུར་བཞེས།རྗེ་དེ་ཉིད་ཀྱིས་སྔོན་རྗེས་སུ་མཛོད་བདུན་དང་།ཞུ་ཆེན་པའི་གསུང་འབུམ་པོ་ཏི་བཅུ་དྲུགསྨན་ཡིག་གཡུ་ཐོག་ཆ་ལག་བཅོ་བརྒྱད།གསོ་བ་རིག་པའི་མན་ངག་གཅེས་བསྡུས།བྱེ་བ་རིང་བསྲེལ།དར་མོ་བཀའ་བརྒྱ་མ་སོགས་པོ་ཏི་ལྔ་བཅུ་ཙམ་པར་དུ་བརྐོས།